recursal/SuperWikiNEXT-32B huggingface dataset:
**मोहसिन हसन खान** (जन्म १५ मार्च १९५५) एक पाकिस्तानी क्रिकेट कोच और पूर्व क्रिकेट खिलाड़ी हैं जिन्होंने मुख्य रूप से एक ओपनिंग बल्लेबाज के रूप में १९७७ से १९८६ तक ४८ टेस्ट और ७५ वनडे मैच खेले। साथ ही यह एक उपयोगी ऑलराउंडर भी रहे।

व्यक्तिगत जीवन
--------------

कराची में जन्मे मोहसिन के पिता पाकिस्तान नेवी में एक अधिकारी थे और माँ संयुक्त राज्य अमेरिका में पढ़ी-लिखी थीं, जो एक शिक्षक और उप-प्रिंसिपल थीं।

अंतरराष्ट्रीय क्रिकेट करियर
---------------------------

१९८२-८३ में लाहौर में भारत के खिलाफ पाकिस्तान के लिए सलामी बल्लेबाज के रूप में खेलते हुए, उन्होंने पाकिस्तान की दूसरी पारी १३५/१ के कुल योग पर १०१ रन बनाए। टेस्ट क्रिकेट में शतक के साथ यह सबसे कम टीम स्कोर है।

मोहसिन दक्षिण एशियाई खिलाड़ियों में से एक थे, जिन्होंने ऑस्ट्रेलिया और इंग्लैंड की अलग परिस्थितियों के साथ १९८३-८४ में ऑस्ट्रेलिया में लगातार दो शतक बनाए और लॉर्ड्स क्रिकेट ग्राउंड में टेस्ट में दोहरा शतक बनाने वाले पहले पाकिस्तानी बल्लेबाज बने। यह शतक उन्होंने १९८२ में बनाया। 

  

इस तरह मोहसिन खान ने पाकिस्तान के ४८ टेस्ट और ७५ वनडे मैच खेले। जिसमें उन्होंने २७०९ और वनडे में १८७७ रन बनाए। इस दौरान टेस्ट क्रिकेट में ७ शतक और १४ अर्ध शतक रहे जबकि एक दिवसीय अंतरराष्ट्रीय क्रिकेट में ६ शतक और १६ अर्ध शतकीय पारियाँ खेली। इनका टेस्ट में बल्लेबाजी औसत ३७.१० था तो वनडे क्रिकेट में १९८६ तक खेलते हुए २६.८१ की औसत से रन बनाए।

मोहसिन खान ने १९२ प्रथम श्रेणी क्रिकेट मैचों में ३८.८७ की औसत से ११२७४ रन बनाए जिसमें ३१ शतक और ४० अर्ध शतकीय पारियाँ खेली।

क्रिकेट के अलावा
----------------

मोहसिन ने बाद में बॉलीवुड फिल्म स्टार रीना रॉय से शादी की और भारतीय फिल्म उद्योग में एक अभिनेता के रूप में एक नए करियर की शुरुआत की, जो जे॰ पी॰ दत्ता की १९८९ की फिल्म बटवारा से शुरू की। बॉलीवुड में उनकी सबसे बड़ी सफलता महेश भट्ट की १९९१ में बनी क्राइम थ्रिलर साथी रही जिसमें आदित्य पंचोली और वर्षा उसगांवकर मुख्य कलाकार थे। इसके बाद उन्होंने रीना रॉय को तलाक दे दिया और पुनर्विवाह करके पाकिस्तान, कराची में रहने लगे। मोहसिन खान ने ९० के दशक में पाकिस्तान में भी कई फिल्मों में अभिनय किया।

फिल्में
-------

* 1997 *महानता*
* 1996 *घूँघट*
* 1994 *बेटा*
* 1994 *मैडम एक्स* इंस्पेक्टर विजय
* 1993 *द एलीफेंट वॉक*
* 1993 *जन्नत*
* 1992 *लाट साब*
* 1992 *त्यागी*
* 1991 *साथी*
* 1991 *प्रतिकार*
* 1991 *गुनहगार कौन*
* 1991 *फ़तेह*
* 1989 *बटवारा*

सन्दर्भ
-------

1. ↑  Richarborne]], *White on Green: A Portrait of Pakistan Cricket*, Simon and Schuster (2016), chapter 22
2. ↑  Lowest Innings Totals to Include a Century Archived 2019-10-11 at the Wayback Machine, CricketArchive. Retrieved 13 September 2006.
3. ↑  "Cricinfo – Players and Officials – Mohsin Khan". मूल से 24 जून 2008 को पुरालेखित. अभिगमन तिथि 11 अक्तूबर 2019.
4. ↑  Cricinfo – Statsguru – Mohsin Khan – Test Batting – Career summary[*मृत कड़ियाँ*]

बाहरी कड़ियाँ
-------------

* Mohsin Khan Cricket Career Profile – Cricinfo.com
* Mohsin Khan Film Career Profile – IMDb.com
| **कोर्दिल्येरा देल कोन्दोरCordillera del Cóndor** |
| --- |
|  |
| विवरण |
|
| **अन्य नाम**: | कोर्दिल्येरा देल कोन्दोर |
| **क्षेत्र**: |  ईक्वाडोर पेरू |
| **सर्वोच्च शिखर**: |  |
| **सर्वोच्च ऊँचाई**: | २,९५० मीटर |
| **निर्देशांक**: | 4°0′S 78°30′W﻿ / ﻿4.000°S 78.500°W﻿ / -4.000; -78.500 |

**कोर्दिल्येरा देल कोन्दोर** (स्पेनी व अंग्रेज़ी: Cordillera del Cóndor) दक्षिण अमेरिका की ऐन्डीज़ पर्वतमाला के पूर्वी भाग की एक उपशृंखला है जो ईक्वाडोर और पेरू देशों की सीमा पर खड़ी है। यह उत्तर-से-दक्षिण लगभग १५० किलोमीटर तक चलती है और इसका सबसे ऊँचा बिन्दु २,९०० मीटर (९,५०० फ़ुट) से ज़रा अधिक है।

सीमा विवाद
----------

ईक्वाडोर और पेरू के बीच में कोर्दिल्येरा देल कोन्दोर क्षेत्र में स्थित अंतरराष्ट्रीय सीमा को लेकर लगभग १६० वर्षों तक विवाद चला आ रहा था। सन् १९९५ में उनमें एक झड़प हुई जिसमें १५० के आसपास लोग मारे गये। यह सेनेपा युद्ध (Cenepa War, Guerra del Cenepa) के नाम से जाना जाता है और जनवरी २६ से फ़रवरी २८ (यानि लगभग एक महीने) तक चला। इसके उपरांत दोनों पक्षों के बीच बातचीत हुई और १९९८ में उन्होंने एक शांति संधि करी जिसमें अंतरराष्ट्रीय सीमा पर भी समझौता किया गया।

इन्हें भी देखें
---------------

* ऐन्डीज़ पर्वतमाला

सन्दर्भ
-------

1. ↑  M. Herz, Ecuador vs. Peru: Peacemaking amid rivalry, Lynne Rienner, Boulder, CO, 2002, pp. 40. ISBN 1-58826-075-5 Google Print. Retrieved November 5, 2005.
**राठौड श्रावण** (जन्म 21 अगस्त 1972) भारत के एक शिक्षाविद, मनोविज्ञानी, समाज विज्ञानी, लेखक, संपादक एवं वर्तमान हिंदी प्राध्यापक शासकीय कनिष्ठ महाविद्यालय इद्रवेल्लि जिला आदिलाबाद तेलंगाना में कार्यरत हैं।

प्रारंभिक शिक्षा
----------------

राठौड़ श्रावण प्रारंभिक शिक्षा जनजातीय एजेन्सी क्षेत्र के सरकारी आश्रम पाठशाला जैनुर तहसील के अंतर्गत पानापठार गांव में हुई। उन्नत शिक्षा नारनुर के निकट भीमपुर पाठशाला में हुई थी। बचपन से मैं पड़ने लिखने में होशियार रहने के कारण राठौड़ श्रावण गुरुजनों ने कुशाग्र बुद्धि के छात्र कहते थे।१९८९ में मैं बेल्लमपल्लि रेसिडेंशियल विद्यालय में मैने दसवीं कक्षा कि परीक्षा प्रथम श्रेणी में पास किया। १९९१ में इण्टर उत्तीर्ण करने के बाद नियमित सरकारी पाठशाला में अध्यापक हुए। सरकारी नौकरी करते हुए। १९९५ में उस्मानिया विश्वविद्यालय में बीए की परीक्षा १९९७ में बी.एड. की परीक्षा और हिंदी विद्वान की परीक्षा हिंदी प्रचार सभा हैदराबाद से प्रथम श्रेणी में पास होने के बाद सन 2004 में मैं एम.ए. की परीक्षा उत्तीर्ण किए।

सम्मान
------

हिंदी, तेलुगु के विकास, प्रचार-प्रसाय काव्य प्रेमियों विविध संस्थान के गठन से साहित्य सेवा के लिए इन्हे कई पुरस्कार से सम्मानित किया चुका हैं।

* जिला स्तर पर श्रेष्ठ आध्यापक पुरस्कार-1998
* जिला स्तर पर श्रेष्ठ संसाधान व्यात्ति पुरस्कार-2005
* जिला स्तर पर श्रेष्ठ प्रध्यापक पुरस्कार-2014
* कैतिक कवि मित्रा पुरस्कार-2020
* अक्ष्रर रत्न पुरस्कार-2021
* साहित्य प्रवीण्य पुरस्कार-2021
* उगादि पुरस्कार-2021
* साहित्य सेवा स्पुर्ती पुरस्कार-2022
* संतसिरोमणी सेवालाल माहाराज कवि रत्न पुरस्कार-2022
* जल परिरक्ष्ण कवितोत्सव पुरस्कार-2023

साहित्य में योगदान
------------------

राठौड़ श्रावण ने हिंदी,तेलुगु साहित्य मे अपना अमूल्य योगदान दिया है। हिंदी में निबंध ,पुस्तक समीक्षा, और तेलुगु में स्वतंत्रता सेनानी वीरों का गौरव गान करते हुये, देश भक्ति किताबे भी लिखे है। राठौड़ श्रावण जी, बंजारा समाज के एक सर्व सामान्य व्यक़्ति है न की कोई बड़ा नेता हैं। न ही कोई बड़ा अधिकारी फिर भी समाज के लिए उत्कृष्ट कार्य कर रहे हैं। और बंजारा समाज को एक अलग पहचान दिला रहे हैं समाज में। आप विशेष रुप से पेड़ पौधे लगाने का महत्व और उन से होने वाला लाभ और आगे आने वाले वक्त में पेड़ पौधे का क्या महत्व होगा, उसे आज के समय में वृक्षारोपण बहुत जरूरी है। पर्यावरण सुरक्षित रहेगा तो हम भी सुरक्षित रहेंगे । कहते हुये तेलुगु भाषा की हारित हारम कु 'मुत्यालहारम' नाम से एक किताब के संपादक के रुप मे आदिलाबाद जिला परिषद के अध्यक्ष माननीय श्री राठौड जनार्धन जी के करकमलों से लोकार्पण किया।

इन्हें भी देखें
---------------

* आदिलाबाद
* तेलंगाना
* हिन्दी
* साहित्य

बाहरी कड़ियाँ
-------------

  

* राठौड़ श्रावण जीवनी
* राठौड़ श्रावण हिन्दी जीवनी

| व्यक्तिगत आँकड़े |
| --- |
| नाम | श्रावण, राठौड़ |
| अन्य नाम | राठौड़ श्रावण |
| लघु वर्णन | Indian writers |
| जन्म तिथि | 1973-08-21 |
| जन्म-स्थान | तेलंगाना |
| मृत्यु तिथि |  |
| मृत्यु स्थान |  |
**रंग** 1993 में बनी हिन्दी भाषा की प्रेमकहानी फ़िल्म है। इस फिल्म में कमल सदाना और दिव्या भारती प्रमुख भूमिकाओं में और आयशा जुल्का, जितेन्द्र और अमृता सिंह सहायक भूमिकाओं में हैं। नदीम-श्रवण ने संगीत दिया है। फिल्म जारी होने से तीन महीने पहले प्रमुख अभिनेत्री दिव्या भारती की मृत्यु हो गई थी और यह फ़िल्म उनकी याद में समर्पित थी। फिल्म बॉक्स ऑफिस पर "सुपर हिट" के रूप में दर्ज हुई थी।

संक्षेप
-------

सुचित्रा सिंह (बिन्दु) अपने पति माधव (कादर ख़ान) से कई बरस से शादी कर चुकी है। वो ज्यादातर अपने वजन को कम करने की कोशिश करती रहती है जिससे वो जवान लगे। उनकी एक बेटी है इन्दु (अमृता सिंह) जो उनकी मर्जी के बिना अजय मल्होत्रा (जितेन्द्र) से शादी कर लेती है। उनके दो बेटी होती है: काजल (दिव्या भारती) और पूजा (आयशा जुल्का)। सुचित्रा और इन्दु पारिवारिक व्यवसाय चलाती हैं जिसमें उन्हें फायदा तो होता है लेकिन वो अपने कर्मचारियों का शोषण करती है। इससे नाराज होकर अजय अपनी बेटी पूजा को लेकर घर से चला जाता है। 

कई साल बाद उनकी कंपनी का निदेशक मंडल एक नए चेयरमैन को नियुक्त करता है। वो अजय होता है। पूजा जो अपने पिता के साथ रहती है, बताती है कि वह योगी जोशी (कमल सदाना) नाम के साथी छात्र से प्यार करती है। अजय उसके साथ उसकी शादी की व्यवस्था करता है। उसे यह पता लगता है कि उसकी दूसरी बेटी काजल भी उससे प्यार करती है। अब अजय को यह तय करना है कि क्या वह पूजा की शादी के लिए आगे बढ़ सकता है। क्या वो काजल का या पूजा का दिल को तोड़ सकता है। यह मामला उसकी पत्नी और उसके परिवार द्वारा और भी जटिल हो जाता है।

मुख्य कलाकार
------------

* कमल सदाना - योगी जोशी
* दिव्या भारती - काजल मल्होत्रा
* आयशा जुल्का - पूजा मल्होत्रा
* जितेन्द्र - अजय मल्होत्रा
* अमृता सिंह - इन्दु मल्होत्रा
* बिन्दू - सुचित्रा माधव सिंह
* कादर ख़ान - माधव सिंह
* रीटा भादुड़ी - श्रीमती जोशी
* भरत कपूर - श्री जोशी
* टीकू तलसानिया - प्रिंसिपल
* अरुण बख़्शी - शिक्षक
* राजू श्रेष्ठ - जोजो
* दिनेश हिंगू - निदेशक मंडल सदस्य

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कमिंग कमिंग कमिंग" | अलका याज्ञनिक | 6:24 |
| 2. | "दिल चीर के देख" (I) | कुमार सानु | 5:14 |
| 3. | "हम तुम पिक्चर देख रहे हो" | उदित नारायण, अलका याज्ञनिक | 7:15 |
| 4. | "कहीं मुझे प्यार हुआ तो नहीं" | कुमार सानु, अलका याज्ञनिक | 7:05 |
| 5. | "मेरे प्यार का हिसाब" | कुमार सानु, अलका याज्ञनिक | 6:29 |
| 6. | "दिल चीर के देख" (II) | अलका याज्ञनिक | 5:15 |
| 7. | "तेरी मोहब्बत ने दिल" | कुमार सानु, अलका याज्ञनिक | 6:17 |
| 8. | "तुम्हें देखें मेरी आँखें" | कुमार सानु, अलका याज्ञनिक, पी॰ सुनंदा | 6:51 |

सन्दर्भ
-------

1. ↑  "दिव्या भारती: मौत के बाद फिल्म स्क्रीनिंग के दौरान स्क्रीन गिरी, आयशा ने शेयर किया किस्सा". *अमर उजाला*. 5 अप्रैल 2018. मूल से 18 जुलाई 2018 को पुरालेखित. अभिगमन तिथि 18 जुलाई 2018.
2. ↑  "पुण्यतिथि: 19 साल की उम्र में ही दुनिया को अलविदा कह गईं थी दिव्या". *हिन्दुस्तान लाइव*. 5 अप्रैल 2016. मूल से 18 जुलाई 2018 को पुरालेखित. अभिगमन तिथि 18 जुलाई 2018.

बाहरी कड़ियाँ
-------------

* *रंग*  इंटरनेट मूवी डेटाबेस पर
**राज्यश्री** जयशंकर प्रसाद द्वारा रचित एक नाटक है। इसका प्रकाशन वर्ष 1915 है। इस नाटक में मालवा, स्थाणेश्वर, कन्नौज और मगध की राजपरिस्थितियों का वर्णन मिलता है। यह उनका प्रथम ऐतिहासिक नाटक है। इस नाटक का सारांश यह है, कि स्थानेश्वर में अपना राज्य स्थापित कर प्रभाकरवर्धन सीमा का विस्तार करता है और अपनी पुत्री राज्यश्री की विवाह कन्नौज राज ग्रहवर्मन से कर देता है। स्थानेश्वर और कन्नौज का उत्कर्ष देखकर मालवा और गौड़ ईर्ष्यालु बन जाते हैं। इन्हीं ईर्ष्यालु राजाओं के कुचक्रों की लीला इस नाटक में दृष्टिगोचर होता है।

सन्दर्भ
-------

1. ↑  प्रसाद का गद्य साहित्य, पृष्ठ संख्या: 53, लेखक: डॉ राजमनी शर्मा

बाहरी कड़ियाँ
-------------

* प्रसाद के सम्पूर्ण नाटक एवं एकांकी (गूगल पुस्तक)
* जयशंकर प्रसाद (अभिव्यक्ति में)

| * दे
* वा
* सं
जयशंकर प्रसाद की कृतियाँ |
| --- |
| काव्य | चित्राधार • कानन कुसुम • प्रेम-पथिक • झरना • आँसू • लहर • कामायनी • |  |
| नाटक | प्रायश्चित्त • राज्यश्री • विशाख • अजातशत्रु • जनमेजय का नाग-यज्ञ • कामना • एक घूँट • स्कन्दगुप्त • चन्द्रगुप्त • ध्रुवस्वामिनी • |
| कहानी-संग्रह | छाया • प्रतिध्वनि • आकाशदीप • आँधी • इन्द्रजाल |
| उपन्यास | कंकाल • तितली • इरावती • |
कैनरी द्वीपसमूह का नक़्शा
कैनरी द्वीपसमूह अफ़्रीका के उत्तरपश्चिमी छोर से आगे अंध महासागर में स्थित हैं
पिको देल तेइदे (तेनरीफ़)
**कैनरी द्वीपसमूह** स्पेन द्वारा नियंत्रित द्वीपों का एक समूह है जो अफ़्रीका के उत्तरपश्चिमी छोर से आगे अंध महासागर में स्थित है। प्रशासनिक दृष्टि से यह स्पेन का एक स्वायत्त समुदाय है, जो लगभग एक राज्य जैसा दर्जा रखता है। इस द्वीपसमूह में (बड़े से छोटे) यह द्वीप आते हैं: तेनरीफ़ (Tenerife), ग्रान कानारिया (Gran Canaria), फ़्वेरतेवेन्तूरा (Fuerteventura), लान्सारोते (Lanzarote), ला पाल्मा (La Palma), ला गोमेरा (La Gomera), ला ईएरो (La Hierro), ला ग्रासीओसा (La Graciosa), आलेग्रान्सा (Alegranza), मोन्तान्या क्लारा (Montaña Clara), रोक दॅल एस्ते (Roque del Este), रोक दॅल ओएस्ते (Roque del Oeste) और इस्ला दे लोबोस (Isla de Lobos)।

इस प्रदेश की दो राजधानियाँ हैं: तेनरीफ़ के द्वीप पर स्थित सान्ता क्रूस दे तेनरीफ़ (Santa Cruz de Tenerife) और ग्रान कानारिया द्वीप पर स्थित लास पालमास दे ग्रान कानारिया (Las Palmas de Gran Canaria)। तेनरीफ़ पर पिको देल तेइदे (Pico del Teide) नाम का ज्वालामुखी स्थित है जो आकार में विश्व का तीसरा सब से बड़ा ज्वालामुखी है।

प्राचीन इतिहास
--------------

मनुष्यों के आगमन से पहले इन द्वीपों पर कुछ अद्भुत जानवर रहा करते थे, जिनमें एक तीन फ़ुट बड़ी छिपकली और एक किलो के वज़न वाला दुम-से-सिर तक एक मीटर से भी लम्बा चूहा शामिल थे। इन द्वीपों पर फ़ोनीशिया, प्राचीन यूनान और कार्थेज जैसी प्राचीन सभ्यताओं के नाविक कभी-कभी आ जाते थे। रोमन इतिहासकारों का मानना है कि उनके नाविकों को यहाँ मनुष्यों के कोई निशान नहीं मिले, जबकि कार्थेज के नाविकों का कहना था के उन्होने यहाँ बड़ी इमारतों के खण्डर देखे। जब यूरोप के लोग इन द्वीपों पर पहुँचे तो यहाँ उन्हें कुछ आदिवासी बसे हुए मिले, जिन्हें "गुआंचे" (Guanche) कहा जाने लगा। यह अभी अज्ञात है कि यह लोग इन द्वीपों पर कैसे पहुँचे और इनका इतिहास क्या है। आनुवंशिकी (यानि जॅनॅटिक्स) और भाषावैज्ञानिक अध्ययन से पता चला है कि कुछ गुआंचे लोग उत्तर अफ़्रीका में रहने वाले बर्बर लोगों से सम्बंधित थे।

परंपरा
------

वर्जिन कैंडेलेरिया, कैनरी द्वीप के संरक्षक संत (तेनरीफ़)
महत्वपूर्ण बात यह है कि, पूजा कि वर्जिन कैंडेलेरिया (*Virgen de Candelaria*) कैनरी द्वीप के संरक्षक संत के द्वीपसमूह में मौजूद है। हर साल तेनरीफ़ के द्वीप पर बासीलीक के लिए तीर्थ. एक अन्य महत्वपूर्ण त्योहार आनंदोत्सव, सबसे महत्वपूर्ण है तेनरीफ़ में आयोजित किया जाता है.

इन्हें भी देखें
---------------

* तेनरीफ़
* पिको देल तेइदे
* स्पेन
* स्पेनी स्वायत्त समुदाय
* तेनरीफ़ सभागार
* कैंडेलेरिया का बैसिलिका
* सांता क्रुज़ डे टेनेरिफ़ कार्निवाल

सन्दर्भ
-------

1. ↑  "Parque Nacional del Teide en todo sobre España". मूल से 15 जुलाई 2011 को पुरालेखित. अभिगमन तिथि 30 जुलाई 2011.
2. ↑  "Old World Contacts/Colonists/Canary Islands". मूल से 13 अक्तूबर 2007 को पुरालेखित. अभिगमन तिथि 30 जुलाई 2011.
3. ↑  "Título y dignidad de Basílica para la iglesia de la Patrona de Canarias". मूल से 11 फ़रवरी 2015 को पुरालेखित. अभिगमन तिथि 30 नवंबर 2011.
**मोहम्मद शफ़ी कुरैशी** (1929 - 2016 ) एक भारतीय राजनीतिज्ञ और कश्मीरी राजनेता तथा जम्मू-कश्मीर राज्य में कांग्रेस के संस्थापक थे। उन्होंने अपने लम्बे समय तक सक्रिय राजनीतिक जीवन में विभिन्न पदों पर सेवा दी।

जीवन परिचय
----------

कुरैशी का जन्म 24 नवंबर 1929 को हुआ। उनकी प्रारंभिक शिक्षा टाइन्डेल बिस्कोल स्कूल में हुई और 'श्री अमरसिंह कालेज, श्रीनगर से स्नातक की डिग्री प्राप्त की। अलीगढ़ मुस्लिम विश्वविद्यालय से एम.ए.और एल.एल.बी. की उपाधि धारण की।

उन्होंने अपने लम्बे समय और बहुत सक्रिय राजनीतिक जीवन में विभिन्न क्षमताओं में सेवा की। वर्ष 1953 में अलीगढ़ मुस्लिम विश्वविद्यालय के विधि संकाय के सचिव बने। वह 1965 में जम्मू-कश्मीर से राज्यसभा के लिए चुने गए।

श्रीमती इंदिरा गांधी के नेतृत्व वाली सरकार में वह (28 जनवरी 1966 से 14 फरवरी 1969) तक केन्द्रीय डिप्टी वाणिज्य मंत्री बनाये गये।

(15 फरवरी 1969 से 2 मई 1971) तक उन्होंने केन्द्र में डिप्टी इस्पात और भारी उद्योग मंत्री का कार्यभार संभाला। 1967, 1971, 1977 के लोकसभा चुनावों में वह कश्मीर की अनंतनाग संसदीय सीट से कांग्रेस प्रत्याशी के रूप में सांसद चुने गए। (10 अक्टूबर 1974 से मार्च 1977) तक उन्होंने भारत के डिप्टी रेलमंत्री के रूप में कार्य किया।

(30 जुलाई 1979 से 14 जनवरी 1980) तक चौधरी चरण सिंह के नेतृत्व वाली सरकार में केन्द्रीय पर्यटन मंत्री का पदभार संभाला।

उन्होंने (19 मार्च 1991 से 13 अगस्त 1993) तक बिहार के राज्यपाल के रूप में कार्य किया और (24 जून 1993 से 21 अप्रैल 1998) तक मध्यप्रदेश के राज्यपाल के रूप में पदभार संभाला।

उन्होंने (3 मई 1996 से 19 जुलाई 1996) तक उत्तर प्रदेश के राज्यपाल का अतिरिक्त प्रभार संभाला। 28 अगस्त 2016 को जम्मू-कश्मीर के सफल राजनैतिक योद्धा मोहम्मद शफी कुरैशी का निधन हो गया।
**केरला साहित्योत्सव** या **केरला लिटरेचर फेस्टिवल** (के. एल. एफ) एक वार्षिक साहित्योत्सव है जो हर साल कोषीकोड के समुद्र तट में मनाया जाता है। डी सी कीषकेमुरी फाउंडेशन और अन्य संगठनों की सहायता से के. एल. एफ हर साल मनाया जाता हैं। इसे पहली बार फरवरी 4-7 , 2016 के दौरान कोषीकोड के समुद्र तट पर आयोजित किया गया था। कवि,आलोचक और केरला साहित्य अकादमी के भूतपूर्व अध्यक्ष प्रोफेसर डॉक्टर के सचितानन्दन इस साहित्योत्सव के निर्देशक हैं। साहित्योत्सव के मंच की रूपरेखा चित्रकार रियाज़ कोमू ने तय्यार की।

चरित्र, घटनाक्रम
----------------

### 2018

केरला लिटरेचर फेस्टिवल का तीसरा भाग फरवरी 8-11, 2018 , कोषीकोड बीच में मनाया जायेगा।

### 2017

केरला साहित्योत्सव का दूसरा भाग फरवरी 2-5, 2017, कोषीकोड समुद्र तट पर मनाया गया था। लघुकथा लेखक और उपन्यासकार पाउल ज़करिया ने के. एल. एफ 2017 उद्घाटन किया। ओ. वि. विजयन का कार्टून भी प्रद्रशित किया गया था। दुनिया के विविध भागों से आये तीन सौ से ज्यादा लेखक केरला साहित्योत्सव 2017 के भाग थे। सॉउथ आफ्रिका लेखक अरि सीतास, पाकिस्तानी लेखिका क़ुएसरा शहरास, स्लोवेनिया लेखक इवाल्ड फ़्लिसर, चेक रिपब्लिक से अलेक्जेन्ड्रा बुच्लेर, पोर्चुगीज़ से ब्रूनो विएरा अमराल और वेल्स (यूनाईटेड किंगडम) से निया डेविस केरला साहित्योत्सव में उपस्थित थे। साहित्योत्सव का सेशन चार मंच पर संगठित किया गया था - 'ऐषुतोला ', 'अक्क्षरं', 'तूलिका' और 'वेल्लीतीरा'।

विद्यार्थियों के लिये के.एल.एफ 2017 एक विशेष कार्यक्रम प्रस्तुत किया था - 'स्टुडेन्ट के.एल.एफ'। इधर विद्यार्थियों को लेखकों से एक खुला चर्चा करने का मौका मिलता हैं।

### 2016

केरला साहित्योत्सव 2016 का नेतृत्व कोषीकोड मेयर वि. के. सी. मम्मद कोया (चेयरमैन), रवि डीसी (मुख्य समन्वयक) और ए. के. अब्दुल हकीम (प्रधान संयोजक ) ने की थी।

केरला साहित्योत्सव 2016 का मंच एम. टी. वासुदेवन नायर , अडूर गोपालकृष्णन, आनन्द , तसलीमा नसरीन, अशोक वाजपेयी , खदीजा मुमताज़, इन्दु मेनोन, एम. मुकुन्दन, साराह जोसफ, गीता हरिहरन, मीना कंदसामी, प्रतिभा रेय, टी. डी. रामकृष्णन, टी. पद्मनाभन , सुभाष चंद्रन, लीन मणिमेक्लै, गिरीष कासरवल्ली जैसे विशिष्ट लोगों ने धन्य किया।

'मुझे नहीं लगता कि भारत एक असहिष्णु देश है। अधिकतर लोग एक दूसरे की आस्था के प्रति सहनशील होते हैं, ऐसा मेरा मानना है,' तसलीमा नसरीन ने केरला साहित्योत्सव 2016 पर कहा, नवभारत टाइम्स रिपोर्ट प्रकार।

तस्वीरें
--------

अनीता नायर और के. आर. मीरा के.एल. एफ 2016 में उपस्थित
के. सचिदानंदन और तस्लीमा नसरीन के.एल. एफ 2016 में उपस्थित
दिलीप राज, सिविक चंद्रन, सी. एस. चन्द्रिका और रेखा राज के.एल. एफ 2016 में उपस्थित
 गीता हरिहरन के.एल. एफ 2016 में उपस्थित
शाहीन के रफ़ीक और मीना कंदसामी के.एल. एफ 2016 में उपस्थित
एम. टी. वासुदेवन नायर के.एल. एफ 2016 उपस्थित

सन्दर्भ
-------

1. ↑  "कभी-कभार : असहिष्णुता की बहस ने दूसरे जरूरी मुद्दों को हाशिए पर तो नहीं ढकेल दिया है!– सत्याग्रह". मूल से 2 मार्च 2017 को पुरालेखित. अभिगमन तिथि 1 मार्च 2017.
2. ↑  "मुझे नहीं लगता भारत असहिष्णु देश है: तसलीमा– नवभारत टाइम्स". मूल से 1 मार्च 2017 को पुरालेखित. अभिगमन तिथि 1 मार्च 2017.

बाहरी कड़ियाँ
-------------

Kerala Literature Festival Official site
स्थापना
-------

सन् १९३९ ई. में इस सभा की स्थापना के. वासुदेवन पिल्ले ने की।

कार्य एवं उद्देश्य
------------------

केरल राज्य में राष्ट्रभाषा हिन्दी का प्रचार-प्रसार करने के लिए हिन्दी की छोटी-बड़ी सभी परीक्षाओं को संचालित करना, हिन्दी की पुस्तकें एवं पत्र-पत्रिकाएँ प्रकाशित करना तथा हिन्दी नाटकों को अभिनीत करना इस सभा के मुख्य उद्देश्य रहे हैं। सन् १९४८ ई. से 'केरल हिन्दी प्रचार सभा' स्वतंत्र रूप से अपनी परीक्षाएँ हिन्दी प्रथमा, हिन्दी प्रवेश, हिन्दी भूषण और साहित्याचार्य संचालित करती है। हिन्दी, मलयालम और तमिल भाषाओं में सामंजस्य स्थापना करने के प्रयोजन से 'राष्ट्रवाणी' नाम की एक त्रिभाषा साप्ताहिक पत्रिका का प्रकाशन किया गया। इसके अतिरिक्त 'केरल ज्योति' नामक एक मासिक पत्रिका का प्रकाशन भी हो रहा है। सभा भवन में एक केन्द्रीय हिन्दी महाविद्यालय कार्य कर रहा है। सभा का प्रकाशन विभाग भी सुचारू रूप से चल रहा है।

प्रकाशित पत्रिका
----------------

केरल ज्योति (मासिक), संपादक :प्रो॰डॊ.तंकप्पन नायर

पता : केरल हिन्दी प्रचार सभा, तिरुवनन्तपुरम-६९५०१४

बाहरी कड़ियाँ
-------------

* दक्षिण भारत में हिंदी का प्रचलन[*मृत कड़ियाँ*] (डॉ॰ सी. जय शंकर बाबू)
* राष्‍ट्रभाषा के प्रचार-प्रसार में स्‍वैच्‍छिक संस्‍थाओं का योगदान (वीरेन्द्र सिंह यादव)
**हम लेंगे मेक इन इंडिया का संकल्प** एक भारतीय हिन्दी फिल्म है, जिसे साई एंटरटेनमेंट फिल्म्स के बैनर तले प्रोड्यूस किया गया है, जो कि समाज में जनसंख्या नियंत्रण, क्लीन इंडिया का प्रमोशन और शिक्षा को बढ़ावा देने का संदेश देती है। जिसका निर्माण सुरिंदर यादव ने किया है। और इस फिल्म की कहानी और निर्देशन बी.के. सिंह और सुरिंदर यादव ने किया है। इसके मुख्य किरदारों में रघुबीर यादव और हिमानी शिवपुरी हैं। यह फिल्म १४ नवंबर २०१९ को सिनेमाघरों में प्रदर्शित होगा।

कहानी
-----

समाज के प्रति उत्तरदायी ये फ़िल्म समाज के लोगों को आइना दिखाती है कि कैसे शहर के लोगों का रहन सहन बहुत अच्छा है और गाँव के लोगों स्तर नीचा है। आज भी हमारे देश के लाखों गांव अशिक्षित है,जिनका असर हमारे देश के अर्थव्यस्था पर पड़ता है आज के इस युग में जहाँ लोग अच्छी पढ़ाई - लिखाई कर डिग्री हासिल करने का मकसद सिर्फ पैसा कमाना होता है, वही आज भी ऐसे नागरिक है जो अच्छी शिक्षा हासिल कर अपने ऐशोआराम छोड़ के जनकल्याण और जनसेवा में आगे आते है। ऐसे में इस फिल्म में डॉक्टर पालक का चरित्र निभाने वाली स्वेक्षा सिंह विदेश से अपनी डॉक्टरेट की पढ़ाई पूरी कर के भारत के गाँव में जा-जा कर शिक्षा को बढ़ावा देना, जनसँख्या वृद्धि पर कैसे काबू पाए, और साफ़ सफाई रखना कितना अनिवार्य है ये सिखाती है। लेकिन गांव में कुछ लोग नकरात्मक सोच वाले होते है, जो डॉक्टर पलक को गांव के लोगो को जागृत करने से रोकते है, और उनको ओर उनकी टीम को गांव से भगा देते है| लेकिन अचानक गांव में कुछ ऐसी घटना घटती है जिसके कारण वो डॉक्टर्स को वापस लाते है और उनको गांव में उनके अनुसार काम करने में मदद करते है। इसी बीच एक लड़की कोमल जिसका किरदार कोमल कोठारी ने निभाया है उसकी शादी उसी गांव में होती है लेकिन वो अपना ससुराल इसलिए छोड़ देती है क्योंकि ससुराल वालों के यहां शौचालय नहीं होता । ऐसे में वो समाज से तब तक लड़ती है जब तक उसके घर में शौचालय नहीं बन जाता। और आखिर में शौचालय बनने के बाद कोमल और डॉक्टर पलक दोनों मिल के गांव वालों को जागृत करते है ।

कलाकार
------

* रघुबीर यादव - मुखिया जी
* कोमल कोठारी - कोमल भारती
* स्वेक्षा सिंह - डॉक्टर पलक
* सोमेंद्र दास - डॉक्टर सुभेन्दु
* के.के.गोस्वामी
* हिमानी शिवपुरी
* सुशील दुबे
* दीपक कुमार
* रमणीक राणा मल्होत्रा
* भूप सिंह
* रवि सिंह
* चांदनी शर्मा
* शुषमा शर्मा

बाहरी कड़ियाँ
-------------

* *मेक इन इंडिया*  इंटरनेट मूवी डेटाबेस पर

सन्दर्भ
-------

1. ↑  "दादासाहब फाल्के अवॉर्ड विनर फिल्म 'हम लेंगे मेक इन इंडिया का संकल्प' का ट्रेलर रिलीज".
2. ↑  "स्वच्छ भारत का संदेश देती है 'हम लेंगे मेक इन इंडिया का संकल्प'".
**राजेन्द्र प्रसाद सिंह** (12 जुलाई, 1930 – 8 नवम्बर, 2007) नवगीत के प्रवर्तक तथा कवि हैं। उन्होने 'नयी कविता' के समानांतर रचे जा रहे गीतों की भिन्न प्रकृति एवं रचना विधान को रेखांकित करने वाले नए गीतों के प्रथम संकलन 'गीतांगिनी' (1958) का संपादन किया और उसकी भूमिका में 'नवगीत' के रूप में नए गीतों का नामकरण एवं लक्षण निरूपित किया। कालान्तर में अनेक कविता संग्रहों (भूमिका, मादिनी, दिग्वधू,संजीवन कहाँ, डायरी के जन्मदिन, शब्दयात्रा, प्रस्थानबिंदु इत्यादि) के साथ-साथ उनके कई स्वतन्त्र नवगीत संग्रह ('आओ खुली बयार', 'रात आँख मूँद कर जगी', 'भरी सड़क पर' आदि ) भी प्रकाशित हुए और जीवन के उत्तरार्ध में उन्होंने अनेक जनगीतों की भी रचना की जो 'गज़र आधी रात का' एवं 'लाल नील धारा' के नाम से प्रकाशित हैं। वे अनुवादक भी थे और उनकी हिन्दी कविताओं का ही अँग्रेजी में स्वानूदित एक संग्रह ‘सो हीयर आइ स्टैंड’ (बीचग्रोव 1973) कनाडा से प्रकाशित हुआ जिसकी एक रचना ‘मैन: ए डिफिनिशन’ लन्दन से प्रकाशित अँग्रेजी-भाषी समाज की कविताओं की एक एन्थोलोजी ‘मेनी पीपुल्स मेनी वॉयसेज’ (1974, हचिन्सन) में संकलित की गई। उनकी ‘जनवादी लेखन और रचनास्थिति’, ‘साहित्य की पारिस्थिकी’ एवं ‘भारतीय संगीत का समाजशास्त्रीय परिप्रेक्ष्य’ आदि प्रकाशित कृतियाँ हैं।

सन्दर्भ
-------

1. ↑  "कविता कोश में राजेन्द्र प्रसाद सिंह का जीवन परिचय". मूल से 6 सितंबर 2015 को पुरालेखित. अभिगमन तिथि 21 अक्तूबर 2015.
2. ↑  Rajendra Prasad singh : Navgeet to Jangeet
3. ↑  "राजेंद्र प्रसाद सिंह". मूल से 6 मार्च 2016 को पुरालेखित. अभिगमन तिथि 31 अक्तूबर 2015.

बाहरी कड़ियाँ
-------------

* कविताकोश में राजेंद्र प्रसाद सिंह की कवितायें
* राजेन्द्र प्रसाद सिंह की प्रतिनिधि रचनाएँ
इटली की यूरोपीय खगोलयात्री सामन्था क्रिस्टोफोरेटी ने शिराज़, इरान के पास २२ मई २०१५ को अंतरराष्ट्रीय अंतरिक्ष स्टेशन से दो ख़ारी झीलों की तस्वीरें लीं, पहली बख्तेगन झील और दूसरी महर्लू झील।
एक **ख़ारी झील** या **लवणीय झील** (अंग्रेज़ी: **salt lake** या **saline lake**) चारों तरफ़ से जमीन से घिरा हुआ वो जलाशय होता है जिसके पानी में नमक/लवण या नमकीन पदार्थों की मात्रा (सान्द्रणता) ज्यादा होती है। इसके १ लीटर पानी में कम से कम तीन ग्राम नमक तक की मात्रा पाई जाती है। कुछ जगहों पर तो पानी में घुलनशील लवण की मात्रा समुद्री जल से भी ज्यादा पाई गयी है। ऐसी झीलों को *हाइपरसैलाइन लेक* या अति-खारी झील कहते हैं। एक क्षारीय खारी झील जिसमें कार्बोनेट की मात्रा ज्यादा होती है को सोडा झील भी कहा जाता है।

विशेषताएँ
---------

लवणीय झीलें तब बनती हैं जब झील में गिरने वाला जल अपने साथ नमक व खनिज पदार्थ ले आता रहता है और चारों तरफ़ से घिरे होने की वजह से झील से बाहर नहीं निकल पाता है। चूंकि ऐसी झीलें एक बंद तालाब की तरह होती हैं जो कि नदी या समुद्र से नहीं मिलतीं इसलिये इनका पानी बाहर नहीं निकल पाता और उसमें नमक और खनिजों की मात्रा बढती जाती है। ऐसी बंद झीलों को (Endorheic Lake) एण्डोर्हिक झील कहते हैं। पानी घुला लवण छोड़कर वाष्पीकृत होता रहता है और जिससे वहाँ लवणता बढती रहती है। ऐसे क्षेत्र नमक उत्पादन के लिये आदर्श स्थल साबित होते हैं। ऐसी झीलों के आसपास अतिलवणता की वजह से एक विशेष प्रकार की वनस्पती व प्राणी समूह पाया जाता है और कुछ जगहों पर तो कोई जीवन नहीं पाया जाता जैसे कि, मृत सागर में। 

अगर झील में आने वाले पानी की मात्रा वाष्पीकृत हो रहे पानी की मात्रा से कम होती है तो ऐसी झील अंतत: सूख जाती है और अपने पीछे नमक के मैदान या सूखी झील छोड़ जाती है। 
उदाहरण कच्छ का रण जो कि एक विशाल नमक का मैदान है।

इन्हें भी देखें
---------------

* चिल्का झील
* महर्लू झील
* कैस्पियन सागर
* ग्रेट साल्ट लेक
* मृत सागर
* अरल सागर
* उर्मिआ झील
* नैत्रों झील
* मोनो झील
* सावा झील

सन्दर्भ
-------

1. ↑  [www.britannica.com/science/saline-lake "saline-lake"] जाँचें `|url=` मान (मदद) [लवणीय झील]. ब्रिटानिका. अभिगमन तिथि १८-०१-२०१६. `|accessdate=` में तिथि प्राचल का मान जाँचें (मदद)
2. ↑  "Endorheic Lakes: Waterbodies That Don't Flow to the Sea" [एण्डोर्हिक झीलें:वो जलाशय जो समुद्र में नहीं मिलते।]. संयुक्त राष्ट्र पर्यावरण कार्यक्रम. मूल से 27 सितंबर 2007 को पुरालेखित. अभिगमन तिथि १८-०१-२०१६. `|accessdate=` में तिथि प्राचल का मान जाँचें (मदद)

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh90003457
* जी॰एन॰डी॰: 4178996-9
* बी॰एन॰एफ॰: cb12010925g (आँकड़े)
* एन॰के॰सी॰: ph831519

 |
**ब्रिगेडियर राजेंद्र सिंह**, एमवीसी भारतीय सेना में एक अधिकारी थे। वह स्वतंत्र भारत में महावीर चक्र के पहले प्राप्तकर्ता थे, जब उन्हें तत्कालीन सेना प्रमुख फील्ड मार्शल के एम करिअप्पा द्वारा मरणोपरांत सम्मान से सम्मानित किया गया था।

प्रशस्ति पत्र
-------------

ब्रिगेडियर राजेंद्र सिंह को महावीर चक्र प्रदान करने का प्रशंसा पत्र इस प्रकार है :-

>  राजपत्र अधिसूचना :2 Pres 50, 26.1.50
> 
> 
> ऑपरेशन: 1948 पोलो - हैदराबाद 
> पुरस्कार की तिथि: 1948
> 
> 
> प्रशस्ति पत्र :-
> 
> 
> Immediately after the partition of the Indian Sub continent in 1947, thousands of raiders assisted by Pakistani regulars invaded the State of Jammu & Kashmir all along its border. The Jammu & Kashmir State Forces, stretched along a 550-mile long border deployed in penn-packets with limited arms, ammunition and supplies, without road communications, and heavily-outnumbered, fought tenaciously holding on to their positions. Kohla-Domel garrison fell to the invaders on 22 October 1947. The fate of the Valley as of the whole State hung precariously on a slender thread.
> 
> 
> Brigadier Rajender Singh, Chief of Military Staff, took over the command of a relief column and proceeded to check the raiders. Another column with all available troops (nearly 100) was despatched on 23 Oct 1947 to join Brigadier Rajender Singh with orders from Maharaja Hari Singh, C-in-C as follows:-
> "Brigadier Rajender Singh is commanded to hold the enemy at Uri at all costs and to the last man. Reinforcement is sent with Capt Jwala Singh ......."
> 
> 
> Brigadier Rajender Singh and his band of soldiers carried out the orders of the Maharaja to the letter and spirit. Fighting bravely for every inch of land, they delayed enemy advance by two crucial days during which important decisions were taken. The Indian Army joined the fight and the J&K State was thus saved for India by Brigadier Rajender Singh. He made the supreme sacrifice of his life on 26 October 1947 valiantly fighting the Pakistani raiders in Uri-Rampur sector.
> 
> 
>

सन्दर्भ
-------

1. ↑
2. ↑  "1947 भारत-पाक युद्ध, मिलिए कश्मीर के रक्षकों से".
3. ↑  Mahavir Chakra (MVC), Awardee: Brig Rajendra Singh, MVC @ TWDI. Twdi.in. Retrieved on 2018-11-27.



| * दे
* वा
* सं
महावीर चक्र से सम्मानित लोग |
| --- |
| प्राप्तकर्ता | 
* राजेन्द्र सिंह (महावीर चक्र सम्मानित)
* यदुनाथ सिंह
* पद्मपाणि आचार्य
* राजेश सिंह अधिकारी
* ज़ोरावर चन्द बख्शी
* रमेश सखाराम बेनेगल
* विजय रतन चौधरी
* अज्मादा बी देवैया
* राम चंदर
* रंजीत सिंह दयाल
* एयर मार्शल एम एम इंजीनियर
* संतोष कुमार गुप्ता
* इंद्रजीत सिंह गिल
* स्वरूप कृष्ण कौल
* दिगेंद्र कुमार
* महेंद्र नाथ मुल्ला
* अनुज नय्यर
* न्यिकाजकाउओ कांगुरुस
* कीशिंग क्लिफर्ड नोंग्रम
* कुलवंत सिंह पन्नू
* तापेश्वर नारायण रैना
* राम उगवरा पांडे
* दीवान रंजीत राय
* हनूत सिंह राठौड़
* किशन सिंह राठौड़
* जसवंत सिंह रावत
* भवानी सिंह
* खेम करण सिंह
* नंद सिंह
* सीसपाल सिंह
* राजिंदर सिंह स्पैरो
* शेर जंग थापा
* आसाराम त्यागी
* मोहम्‍मद उस्मान
* अरुण श्रीधर वैद्य
* सोनम वांगचुक

 |
**मोइरा केली** (जन्म - ६ मार्च, १९६८) एक अभिनेत्री हैं। १९९० के टीवी सीरिज ट्विन पिक्स के प्रीकेल में लारा फ्लिन बॉयल की जगह, फाइन वॉक विद मी के साथ, डोना हेवर्ड की भूमिका के लिए वे सबसे प्रसिद्ध हैं। १९९२ में उन्हें कटे मोसेले (फिल्म- द कत्तिंग एज) की भूमिका के लिए भी जाना जाता हैं। सिम्बा के प्राइड फिल्म में सिम्बा के प्यार नाला की आवाज भी दी थी। उन्होंने चैपलिन में हेट्टी केली और ओना ओ'नील की भूमिका भी निभाई थी।

प्रारंभिक जीवन
--------------

केली का जन्म कुईंस, न्यू यॉर्क में हुआ था, वह आयरिश अप्रवासियो की बेटी थी। उनके पिता पीटर एक प्रशिक्षित वाईलन वादक तथा माता, ऐनी एक नर्स हैं। केली छह बच्चों में से तीसरा बच्चा है और वह रोंकोनकोमा में पली बड़ी हैं, वह एक कैथोलिक के रूप में बड़ी हुई हैं। केली ने कोनेटकोट सीनियर हाई स्कूल बोहेमिया से पढाई की हैं, और १९८६ में लॉन्ग आइलैंड से स्नातक किया हैं। बाद में मैरीमाउंट मैनहैटन कॉलेज से आगे की पढाई की। 
१९८४ में हाई स्कूल के दौरान एनी में एक छोटा सा रोले मिला था।

करियर
-----

केली ने एक किशोर हत्यारे के रूप में लव, लाइज एंड मर्डर एक टीवी फिल्म में शुरुआत में काम किया था। वह द बॉय हू क्रइड बिच, हाय-लाइफ, और बिली बाथगेट की फिल्मों में छोटी भूमिकाएं भी निभाई, उसके बाद डोना हेवर्ड का रोल भी निभाया, जिससे उन्हें बहुत प्रसिद्धि मिली। उन्होंने ऑनर्स, लिटिल ओडेसा, द टाई डेट बाईन्ड्स और डेंजरस ब्यूटी के साथ फिल्मों में प्रदर्शित हुई है। अपने स्वतंत्र फ़िल्मी करियर में, केली ने सक्रिय कार्यकर्ता डोरोथी डे इन एंटरटेनिंग एंजल्स: द डोरोथी डे स्टोरी और ग्लेन क्लोज़ में द सेफ्टी ऑफ ऑब्जेक्ट्स में भी अभिनय किया था।

व्यवहारिक जीवन
--------------

२००० में केली ने टेक्सास के एक व्यापारी स्टीव हेविट से शादी की। उके २ बच्चे भी हैं।

सन्दर्भ
-------

1. ↑  Giles, Jeff (1993-01-03). "Moira Kelly; Playing Two Roles in 'Chaplin' While Dreaming of Joan of Arc". The New York Times. Retrieved 2010-05-20. She is an ardent Roman Catholic...
2. ↑  "Moira Kelly".
**मोईन आज़म ख़ान** या (मोईन आज़म हुसैन) एक भारतीय टेलीविजन अभिनेता है जो वर्तमान में क्राइम पेट्रोल नामक धारावाहिक में अभिनय करते हैं। इन्होंने अपने फ़िल्मी कैरियर की शुरुआत कुमकुम धारावाहिक से की ई के अलावा ये फांस फ़िल्म में भी अभिनय कर चुके है।

व्यक्तिगत जीवन
--------------

मोईन आज़म का सही नाम **मोईन आज़म हुसैन** है जो इन्होंने बदल दिया। इनका जन्म ०८ जनवरी १९८१ को शाहदरा दिल्ली में हुआ। इन्होंने अपनी उच्च विद्यालय की शिक्षा १९९९ में फ्रैंक एंथनी पब्लिक स्कूल से पूरी की , इनके अलावा इन्होंने कॉमर्स की पढ़ाई कर्नाटक खुला विश्वविद्यालय से पूरी की साथ ही इन्होंने फैशन टेक्नोलॉजी में भी डिप्लोमा कर रखा है।

मोईन आज़म ख़ान ने २००१ में हुए ग्रेसिम मिस्टर इण्डिया में भी भाग लिया था।

टेलीविजन धारावाहिक और फ़िल्में
------------------------------

**मोईन आज़म ख़ान** अभी तक कई धारावाहिकों में अभिनय कर चुके हैंजिसमें कुमकुम ,कोई जाने ,कहीं तो होगा ,सिद्धांत ,जासूस विजय ,मोहल्ला मोहब्बत वाला तथा एक चाबी पड़ोस में। इनके अलावा ये शागिर्द और फांस  फ़िल्म में भी काम कर चुके है।

मोईन अभी सितम्बर २०११ से सोनी एंटरटेनमेंट पर चल रहे क्राइम पेट्रोल  धारावाहिक में पुलिस अधिकारी का अभिनय कर रहे हैं।

सन्दर्भ
-------

1. ↑  टाइम्स ऑफ़ इंडिया. "Moin Azam in Phaans Film". अभिगमन तिथि 25 अक्तूबर 2016.
2. ↑  बॉक्स ऑफिस ऑफ़ इंडिया. "Phaans: Ek Jasoos Ki Kahani - Box Office India : India's premier film ..." अभिगमन तिथि 25 अक्तूबर 2016.[*मृत कड़ियाँ*]
3. ↑  "Moin Azam Khan: Crime Patrol Dastak Cast and Crew". अभिगमन तिथि 25 अक्तूबर 2016.[*मृत कड़ियाँ*]
**उपास्थिल मत्स्य** हनुमुखी मछलियों की वह श्रेणी होती है जिनके भीतरी ढाँचे अस्थियों की बजाय उपास्थि के बने होते हैं। ये धारारेखीय शरीर के समुद्री शिकारी प्राणी हैं तथा इनका अन्तःकंकाल उपास्थिल है। मुख अधर पर स्थित होता है। पृष्ठरज्जु चिरस्थायी होती है। क्लोम छिद्र विभिन्न होते है तथा प्रच्छद से ढके नहीं होते। त्वचा दृढ़ एवं सुक्ष्म पट्टाभ शल्कयुक्त होती है। दाँत पट्टाभ शल्क के रूप में रूपान्तरित और पीछे की ओर मुड़े होते हैं। इनके हनु बहुत शक्तिशाली होते हैं। वायुकोष की अनुपस्थिति के कारण से डूबने से बचने के लिए लगातार तैरते रहते हैं। हृदय दो प्रकोष्ठ वाला होता है, जिसमें एक आलिन्द तथा एक निलय होता है। इनमें से कुछ में वैद्युतिक अंग होते हैं (वैद्युतिक ईल) तथा कुछ में विष दंश होते हैं। ये सब असमतापी जीव हैं, अर्थात् इनमें शरीर का ताप नियन्त्रित करने की क्षमता नहीं होती है। नर तथा मादा भिन्न होते हैं। नर में श्रोणि पक्ष में आलिंगक पाए जाते हैं। निषेचन आन्तरिक होता है तथा अधिकांश जरायुज होते हैं। उदाहरण- श्वानमत्स्य, विशाल श्वेत हांगर।

उपश्रेणियाँ
-----------

कॉन्ड्रीइक्थीज़​ को स्वयं आगे दो उपश्रेणियों में बांटा जाता है:

* **इलाज़्मोब्रैंकियाए** (Elasmobranchii) - इस श्रेणी में हाँगर (शार्क), शंकुश (रे) और स्केट शामिल हैं।
* **होलोसेफ़लाए** (Holocephali) - इस श्रेणी में किमेरा (chimaera) नामक मछलियाँ आती हैं जिन्हें अनौपचारिक रूप से 'भूतिया हाँगर' (ghost shark) भी कहा जाता है।

इन्हें भी देखें
---------------

* हाँगर
* शंकुश
* हड्डीदार मछलियाँ

सन्दर्भ
-------

1. ↑  Introduction to the Biology of Marine Life, John Morrissey, James Sumich, pp. 169, Jones & Bartlett Publishers, 2011, ISBN 978-0-7637-8160-6, *... Members of this class are often referred to as the cartilaginous fishes, because although their skeletons may be strong, rigid and highly mineralized, they use only cartilage for their skeletons, and the bone tissue characteristic of other vertebrates is absent in all members of this class ... Chondrichthyes tend to be larger in body size than members of the other two classes of fishes ...*
**कॉज और एफेक्ट वेब** एक रेखाचित्र आयौजक है। इसे एक विशलैषण उपकरंण भी कहते है। इस उपकरण का अाविशकार १९९० मे किया गाया था। इस उपकरण का उपयोग पढाने मे किया जाता है। इस उपकरन के सहायता से छात्र कारण और परिणाम एक साथ प्रदर्शन कर सकते है। इसे प्रोफ़ेसर इसकावा द्वारा प्रकाशित किया गाया जिस पुस्तक का नाम इनटरोडकसन औफ क्वैलीटी कनटरोल है। इस चित्र को इसकावा या फीसबोन चित्र भी काहते है क्योंकि यह देखने मे मछली के तरह दिखता है। इसे सादा कागज पर भी बानाया जा साकता है। इसे बानाने का तारीका इस तरह है। पहले एक सादा कागज लें कागज के बाऐं तरफ या दायें तरफ एक गोला बानाये, इस गोले से लेकार कागज के अंत तक एक रेखा खींचे। गोला मछली के सिर के तरह दिखे और रेखा अस्थि के तरह दिखना चाहिये। समस्या गोला के अंदर लिखे, अब बीच वाले रेखा के दोनो तरफ तिन और चार गोले बानकार रेखा के द्वारा बिच वाले रेखा से जोढ़ दें। यह चित्र मछलि के कंकाल के तरह दिखता है।

**लाभ और हानि**

इस यंत्र के सहायाता से छात्र शमस्या के विभन्न कारण का विश्लेषण एक साथ कर सकता है। यह यंत्र छात्र को प्रोत्साहित कारता नई चीज सीखने के लिये। यह छात्र की सोचने कि शक्ति बढाता है। यह यंत्र समय ज्यादा लेता है चित्र बनाने मे। कभी-कभी मुशकिल हो जाता है कारण पता कारण े में।

सन्दर्भ
-------

1. ↑  "संग्रहीत प्रति". मूल से 8 सितंबर 2015 को पुरालेखित. अभिगमन तिथि 12 सितंबर 2015.
**कोरी जेम्स एण्डरसन** (Corey James Anderson; जन्म १३ दिसम्बर १९९०) न्यूज़ीलैंड के एक क्रिकेट खिलाड़ी हैं। वो क्राइस्टचर्च से हैं और उत्तर जिला क्रिकेट टीम की और से खेलते हैं। उन्होंने १६ जून २०१३ को अन्तरराष्ट्रीय एकदिवसीय क्रिकेट में इंग्लैण्ड के विरुद्ध पदार्पण करते हुए न्यूज़ीलैण्ड के लिए एक दिवसीय अंतर्राष्ट्रीय कैप प्राप्त की। उन्होंने १ जनवरी २०१४ को वेस्टइंडीज के ख़िलाफ़ क्वींसटाउन में खेलते हुए १७ वर्ष पुराने सबसे तेज शतक पूर्ण करने के शाहिद अफ़रीदी के कीर्तिमान को पछाड़ते हुए अपने नाम किया। उन्होंने मात्र 36 गेंदों में शतक पूर्ण किया।

सन्दर्भ
-------

1. ↑  "Corey Anderson - Fastest Century". मूल से 5 फ़रवरी 2014 को पुरालेखित. अभिगमन तिथि 1 जनवरी 2014.
2. ↑  Corey Anderson (कोरी एण्डरसन) Archived 2013-11-09 at the Wayback Machine, क्रिकेट आर्काइव, अभिगम तिथि: १ जनवरी २०१४
3. ↑  "संग्रहीत प्रति". मूल से 5 जुलाई 2017 को पुरालेखित. अभिगमन तिथि 1 जनवरी 2014.
4. ↑  "सबसे तेज़ वनडे शतक का अफ़रीदी का रिकॉर्ड टूटा". बीबीसी हिन्दी. १ जनवरी २०१४. मूल से 3 जनवरी 2014 को पुरालेखित. अभिगमन तिथि १ जनवरी २०१४.
चीन के शिंजियांग प्रांत (नारंगी रंग) में स्थित काश्गर विभाग (लाल रंग)
काश्गर विभाग के ज़िले: (१) काश्गर शहर (२) शूफ़ु (३) शूले (४) येंगिसार (५) पोसकाम (६) यारकंद (७) क़ारग़िलिक (८) माकित (९) योपूरग़ा (१०) पेज़िवात (११) मारालबेख़ी (१२) ताश्कोरगान
**काश्गर विभाग** (उईग़ुर: قەشقەر ۋىلايىتى‎, क़ाश्क़ार विलायती; चीनी: 喀什地区, काशी दीचू; अंग्रेजी: Kashgar Prefecture, काश्गर प्रीफ़ॅक्चर) चीन के शिंजियांग प्रांत का एक प्रशासनिक विभाग है। इसका कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है लेकिन जिसे भारत अपनी धरती का अंग मानता है। काश्गर विभाग का कुल क्षेत्रफल १,१२,०५७ वर्ग किमी है (यानी भारत के बिहार राज्य से ज़रा बड़ा)। सन् २०१० की जनगणना में इस विभाग की आबादी ३९,७९,३६२ अनुमानित की गई थी (यानी पटना शहर की आबादी का केवल दो-तिहाई)। काश्गर विभाग की राजधानी काश्गर शहर है।

लोग
---

सन् २०१० की जनगणना में काश्गर विभाग के विभिन्न समुदायों की आबादी और प्रतिशत हिस्सा इस प्रकार था:

| राष्ट्रीयता | आबादी | प्रतिशत |
| --- | --- | --- |
| उइग़ुर | ३०,४२,९४२ | ८९.३५% |
| हान चीनी | ३,११,७७० | ९.१५% |
| ताजिक | ३३,६११ | ०.९९% |
| किरगिज़ | ५,०७८ | ०.१५% |
| हुई | ५,०४६ | ०.१५% |
| उज़बेक | २,४९६ | ०.०७% |
| तुजिया | ८२९ | ०.०२% |
| मियाओ | ६४९ | ०.०२% |
| मंगोल | ६३४ | ०.०२% |
| तिब्बती | ५३० | ०.०२% |
| जुअंग | ५२१ | ०.०२% |
| अन्य | १,६०७ | ०.०५% |

इन्हें भी देखें
---------------

* शिनजियांग प्रांत
* काश्गर शहर
* अक्साई चिन

सन्दर्भ
-------

1. ↑  Eurasian crossroads: a history of Xinjiang Archived 2012-03-02 at the Wayback Machine, James A. Millward, Columbia University Press, 2007, ISBN 978-0-231-13924-3
2. ↑  China's changing map: national and regional development, 1949-71, Theodore Shabad, Taylor & Francis, 1972
**मौलाना मोहम्मद राबे हसनी नदवी** (जन्म 1929) एक भारतीय सुन्नी इस्लामिक विद्वान, ऑल इंडिया मुस्लिम पर्सनल लॉ बोर्ड के अनुकरणीय राष्ट्रपति दारुल उलूम नदवतुल उलमा के प्रमुख चांसलर, अलामी रबीता अदब-ए-इस्लामी, रियाद (केएसएए) के कुलपति हैं।) और मुस्लिम वर्ल्ड लीग का एक संस्थापक सदस्य हैं। वह मजलिस-ए-तहकीक़त-ओ-नशारियत इस्लाम, लखनऊ, दीनी तलेमी काउंसिल, उत्तर प्रदेश के अध्यक्ष, डेयर अराफ़ात के अध्यक्ष, रायबरेली, दारान मुस्नीफ़ेन के सदस्य, आज़मगढ़, इस्लामिक स्टडीज़ के लिए ऑक्सफोर्ड यूनिवर्सिटी के ट्रस्टी, ऑक्सफोर्ड विश्वविद्यालय के अध्यक्ष हैं। यूके पैयाम-ए-इन्सानियत के संरक्षक, और इस्लामिक फिकह अकादमी, भारत के संरक्षक। उन्हें दुनिया के 500 सबसे प्रभावशाली मुसलमानों में नियमित रूप से सूचीबद्ध किया गया है।

प्रारंभिक जीवन और शिक्षा
------------------------

राबे हसनी नदवी का जन्म 1 अक्टूबर 1929 को रशीद अहमद हसनी के परिवार में ताकिया कलां, रायबरेली, यूपी, भारत में हुआ था। वह लेखक और सुधारक अबुल हसन अली नदवी के भतीजे हैं। नदवी ने रायबरेली में अपने परिवार मकतब से प्राथमिक शिक्षा प्राप्त की और उच्च अध्ययन के लिए दारुल-उलूम नदवातुल उलमा में शामिल हो गए और उन्होंने 1957 में स्नातक किया।

जीवन-यात्रा
-----------

नदवी 1952 में लखनऊ के नदवतुल उलमा, 1955 में अपने अरबी विभाग के प्रमुख और 1970 में अरबी के संकाय के डीन के सहायक प्रोफेसर बने। उन्हें अरबी भाषा और साहित्य में योगदान के लिए भारतीय परिषद उत्तर प्रदेश और एक राष्ट्रपति पुरस्कार से सम्मानित किया गया। 1993 में नदवी नदवतुल उलमा के कुलपति बने, 2000 में कुलाधिपति, और अबुल हसन अली नदवी की मृत्यु के बाद रेक्टर। उन्होंने ऑल इंडिया मुस्लिम पर्सनल लॉ बोर्ड के अध्यक्ष के रूप में मुजाहिदुल इस्लाम कासमी का स्थान लिया।

साहित्यिक कृतियाँ
-----------------

* पैगंबर मुहम्मद का जीवन
* 100 महान भारतीय मुसलमान
* ग़ुबर-ए-करवान

विरासत
------

अरबी साहित्य में भारतीय योगदान के लिए डॉक्टरेट: मोहम्मद राबे हसनी नदवी पर एक अध्ययन असम विश्वविद्यालय में लिखा गया था।

सन्दर्भ
-------

1. ↑  "मौलाना राबे हसनी नदवी पाँचवीं बार बनें एआईएमपीएलबी के अध्यक्ष". *jagran.com*. अभिगमन तिथि 28 अगस्त 2020.
2. ↑  "500 सबसे प्रभावशाली लोगों की सूची में शामिल". *themuslim500.com*. अभिगमन तिथि 28 अगस्त 2020.
3. ↑  "22 भारतीय मुस्लिमों की सूची में शामिल". *timesofindia.com*. अभिगमन तिथि 28 अगस्त 2020.
4. ↑  "असम विश्वविद्यालय में अरबी साहित्य में भारतीय योगदान के लिए डाक्टरेट मोहम्मद राबे हसनी नदवी पर एक अध्ययन लिखा गया था". *shodgganga.com*. अभिगमन तिथि 28 अगस्त 2020.
**कोनोर अँथोनी मॅकग्रेगर** ये एक प्रोफेशनल 'मिक्सड मार्शल आर्टीस्ट' ओर मुक्केबाज हे. वो आयर्लंड के नागरिक हे. कॉर्नर एक जगविख्यात एम.एम.ए. ( मिक्सड मार्शल आर्ट) फाईटर हे. 'काॅनर मेकग्रेगर' आईरीश मिक्स मार्शल आर्ट्स सूपरस्टार है. वे इंग्लंड के 'केज वाॅरीयर' एम.एम.ए. प्रमोशन मे दो भार वर्गो मे चेंम्पियन रहै हे. 'UFC' मे जब उन्होंने पदार्पण किया तब वे 'यू.एफ.सी.' में भी दो भार वर्ग में चैंपियन बने.

जिवन
----

काॅनर मॅकग्रेगर को दो बहने हे ,ऐरीन व‌ अओईफे.'डीई डेल्विन'से ऊनका एक पुत्र हैं ,ऊनके पुत्र का नाम 'काॅनर जॅक मॅकग्रेगर ज्युनियर' है.काॅनर अंग्रेजी समझ और बोल सकता है.

मिक्सड मार्श्यल आर्ट्स कारकिर्द
-------------------------------

९ मार्च २००८ को काॅनर मॅकग्रेगर ने प्रोफेशनल मिक्स मार्शल आर्ट मे पदार्पण किया. हल्के भार (लाइट वेट) में उन्होंने गेरी मॉरिस को TKO करके हराया. २०११-२०१२ में को नोर ने एक के बाद एक आठ मुकाबले जीते. इसी कलावधी में कोनोर ने CWFC (Cage Worrier Fighting Championship) , सि.ड्ब्ल्यु.एफ.सि. मे दो भिर वर्गो के चेम्पियन बने. एक हि बार मे दो भार वर्ग के चेम्पियन बनने वाले वे प्रथम खिलाड़ी है.

यु.एफ.सी.कारकिर्द
-----------------

०६ अप्रैल २०१३ को काॅनर मॅकग्रेगर ने UFC मे पदार्पंन किया.कोनर मैग्रे गर 'केज वॉरियर' का फेडर वेट, लाइट वेट चैंपियन रहे चुका है.२०१५  UFC  मे उन्होंने 'जोसे अल्डो' को मात्र १३ सेकंड मे नाॅक आऊट किया और 'युएफसी' चेंपियन बने.
'मे वेदर' के विरद्ध बॉक्सिंग मॅच मे कॉर्नर हार गया.मे वेदर जाने माने बॉक्सर हे.

```
 कॉर्नर मेग्रेगर ने 'खाबिब नर्मागोमडोव' के विरुद्ध यूएफ्सी मध्यमभार के  खिताब के लिये मॅच लढा. कोनर यह मुकाबला हार गया.
```

१८ जनवरी २०२० को अपने यूएफसी के वापसी मॅच मे कॉर्नर मेकग्रेगर ने डोनाल्ड "काऊबॉय" सरोनी को प्रथम राऊंड मे टेक्निकल नोकआऊट करके हराया.

रेकाॅर्ड
--------

|  |
| --- |
| **मिक्स मार्शल आर्ट रेकॉर्ड**
 |
| टोटल. २५ |
| जिते २१ |
| नाॅक आऊट से. १८ |
| सबमिशन से १ |
| डिसीजन से. ् २ |
| हारे ४ |
| सबमिशन से ४. |

* **चॅम्पियन्सशिप -**
* १. केज वांरियार फाईटींग चॅम्पियनशिप (सी.डब्ल्यु.एफ.सी.) - फेदर वेट चैंपियन ( १ बार).
* २.केज वांरियार फाईटींग चॅम्पियनशिप - लाइट वेट चैंपियन.(१ बार).
* **UFC - ULTIMATE FIGHTING CH**
* **AMPIONSHIP - UFC फेेेदर वेट चॅम्पियनशिप (१ बार)**
* 
* 
* • सी.डब्ल्- फेेेदर वेेट चॅम्पियनशिप चॅम्पियनशिप यु.एफ.सी
*

संदर्भ
------

* 1 इंग्लिश विकिपीडिया काॅनर मॅकग्रेगर-

बाहरी काडीया
------------

स्रोत
-----

1. ↑  मिश्र. विश्व मोहन (२७ आॅगस्ट २०१७). "काॅनर मेकग्रेगर आईरिश है, वे मिक्स मार्शल आर्ट्स के सुपरस्टार". *Aajtak*. मूल से 16 जनवरी 2020 को पुरालेखित. अभिगमन तिथि 16 January 2020. `|date=` में तिथि प्राचल का मान जाँचें (मदद)
2. ↑  "काॅनर मेकग्रेगर - MMA fighter". *Wikipedia*. १७ जानेवारी २०२०. मूल से 15 जनवरी 2020 को पुरालेखित. अभिगमन तिथि १६ जानेवारी २०२०. `|firstlast=` missing `|lastlast=` in first (मदद); `|access-date=, |date=` में तिथि प्राचल का मान जाँचें (मदद)
बुन्देलखण्डी राजा
बुंदेलखंड में ई० पू० ८०० से ई० पू० २०० तक का काल महाजनपदीय शास्रों का परिचय देता है। मध्यप्रदेश शब्द इतना व्यापक है कि उसमें बुंदेलखंड पर बनने वाले प्राय: सभी जनपदों सा समावेश हो जाता है। मध्यप्रदेश में चेदि, वत्स, मत्स्य और शूरसेन की गणना की जाती है। मौर्य युग के पूर्व मध्यप्रदेश में नागवंश का साम्राजय रहा है। विद्वानों की दृष्टि में नाग बौद्ध घम्म माने गए हैं तथा इनसे बौद्ध साधना जुड़ी हुई है। नागों तथा नवनागों की धर्मसाधना के प्रतीक सिक्कों पर मिलते हैं। नन्दी, त्रिशूल और शिवनिग्रह प्रमुख माने जाते हैं। उनकी मूर्तियाँ नागछत्रों से युक्त हैं और वे अपने भारशिव तथा शिव का नन्दी कहते हैं। नागों का उत्तराधिकार वाकाटकों को मिला था। वाकाटक भी बौद्ध थे। नागों के वंश को शिशुनाग वेश भी कहा गया है।

बिम्बीसार के समय में समस्त मध्यप्रदेश में बस्तियाँ थी। शिशुनाग, काकवर्ण और महान्दी इस जाति के प्रबल शासक रहे हैं। बुंदेलखंड में नाग लोग मातृतंत्र को मानने वाले थे। जिसका प्रमाण ॠग्वेद के सपंराज्ञी के उल्लेख से मिलता है। नागों का स्री तंत्र महाभारत काल में पुरुष तंत्र में बदल गया।

मौर्यकाल में जैनधर्म, बौद्धधर्म, वैष्णव, शैव, पाशुपत और शाक्त उपासनाओं के उल्लेख मिलते हैं। बुंदेलखंड में दुर्गापूजा विशेष प्रसिद्ध हुई। हरिवंश पुराण के अनुसार वही विन्ध्यवासिनी देवी बनी। वन्य जातियों में वृक्ष चैत्य, शाल वृक्ष, सिद्ध साध्य, गंधर्व नदी तथा कालावाची नक्षत्र भी पूजित रहे हैं। कौटिल्य का अर्थशास्र और विभिन्न जातक इसके प्राण हैं।

पं० द्विवेदी ने भरत, वात्सय जीवक, न्यदि, वररुचि, वात्स्यायन चाणक्य का महाभारत की विभूतियों में दर्शाते हुए चाणक्य को बुन्देलखण्डी दर्शाया है। उनके अनुसार विष्णुगुप्त चाणक्य का जन्म स्थान वर्तमान बुंदेलखंड के पन्ना नगर से २५ मील दक्षिण-पूर्व तथा नागौद से १५ मील पश्चिम स्थित वर्तमान "नाचना' नाम का जनरल कनिंघम द्वारा पहचाना गया "चणक' ग्राम है। झाँसी के पास "गुर्जरा' और "एरछ' दोनों स्थानों को बुद्ध से जोड़ा गया है।

इस काल के ब्राह्मण के स्वधर्म में अध्ययन, अध्यापन, यजन, याजन, दान देना तथा उसका प्रतिग्रहण था तो क्षत्रियों में भी अध्ययन, यजन, दान शस्र जीव और भूतराक्षकर्म माना गया है। बौद्ध और जैन धर्म ग्रन्थों में ब्राह्मणों की अपेक्षा क्षत्रियों की श्रेष्ठता का प्रतिपादन है। वैश्यों के स्वधर्म में व्यापार, पशुपालन और कृषि तो शूद्रों को स्वभावज कर्म परिचर्या दाय में मिली। वैदिक युग की वर्ण व्यवस्था अब वंशागत हो गई थी और एक दूसरे में समन्वय की कोई व्यवस्था नहीं थी।

मौर्य काल में लोकाभिमुख कला के दर्शन, भृत्माण्ड, मुद्राओं, राजप्रसादों, अशोक के स्तम्भों, पौरसभओं में होते हैं। धर्मो का भी लोक रंजन था। इस युग की विलक्षण बात यह है कि भारतवर्ष का विदेशों से संबंध जुड़ा। ग्रीक संस्कृति का भारतीय संस्कृति पर प्रभाव पड़। इसी प्रकार हकमानी साम्राज्य, यूनानी साम्राज्य, यूनानी साम्राज्य और चीन के साथ भी संबंध बढ़े और उनसे भारतीयों ने प्रभाव ग्रहण किए और प्रभावित भी किया।

मौर्यकाल में बुंदेलखंड का शासन चंद्रगुप्त के अधीन रहा है ऐसा कोई निश्चित साक्ष्य नहीं मिलता है। बुद्धघोष के प्रमाण और जूनागढ़ के शिलालेख भी चन्द्रगुप्त का दक्षिणापथ पर अधिकार साबित नहीं करतै हैं अत: यह अनुमान लगाया जा सकता है कि चाणक्य भले ही बुंदेलखंड का है परंतु समस्त प्रदेश नागों और स्थानीय शासकों के अधीन रहा है। सागर के रानीगर के मंदिर में चन्द्रगुप्त का आना बताया जाता है पर इसका कोई साक्ष्य नहीं है। नागवंशी आचार-विचार, रहन-सहन द्रविड़ों के हैं; अत: इस काल में बुंदेलखंड के समाज और संस्कृति में दो प्रबाव लक्षित किए जा सकते हैं; आर्य संस्कृति और द्रविड़ संस्कृरति।
कॉन-टिकी पर बने वृत चित्र के डीवीडी का कवरपिछली शताब्दी में अनेकों तरह से यात्रायें की गयीं पर कॉन-टिकी (Kon-Tiki) अभियान, शायद सबसे अनूठी तरह से की गयी यात्रा है। 

१९४७ में छ: व्यक्तियों द्वारा आदियुग की तरह बालसा लकड़ी से बनी नाव पर, समुद्र में ३७७० नॉटिकल मील (६९८० किलोमीटर) लम्बी की गयी यात्रा है। इसका नेतृत्व, थूर हायरडॉह्ल (Thor Heyerdahl) ने किया था। इसे कॉन-टिकी अभियान कहा गया क्योंकि नाव का नाम कॉन-टिकी था।

अभियान का कारण
--------------

थूर हायरडॉह्ल (Thor Heyerdahl) यह सिद्ध करना चाहता था कि पॉलीनीसियन (Polynesia) द्वीपों में दो तरह के लोग आये हैं: एक दक्षिण पूर्वी से और दूसरे दक्षिण अमेरिका से। इस बात का कोई सबूत नहीं था कि दक्षिण अमेरिका से कोई इन द्वीप समूह में आया था, या इस तरह से उस समय कोई यात्रा की जा सकती थी। थॉर ने यह सिद्ध करने के लिये उसी तरह से यात्रा करने की ठानी जैसे कि २०० साल पहले की गयी होगी।

कॉन-टिकी (Kon-Tiki) पुस्तक
--------------------------

थूर हायरडॉह्ल ने अपनी बात सिद्घ करने के लिए आदियुगीन बालसा लकड़ी का बेड़ा (raft) बनाया। इसका नाम, दक्षिण अमेरिका में पुराने समय में प्रचलित सूर्य देवता के नाम पर कॉन-टिकी रखा गया। थौर अपने पांच अन्य साथियों के साथ, उसी के ऊपर, २८ अप्रैल १९४७ को पेरू से पॉलीनीसियन द्वीपों के लिए चल दिये। इसी नाव पर, उन्होने समुद्र में ३७७० नॉटिकल मील (६९८० किलोमीटर) लम्बी यात्रा की। 'कॉन-टिकी' (Kon-Tiki) पुस्तक में इस यात्रा का विवरण है। 

बालसा लकड़ियों से बेड़े को बनाने में कोई नयी तकनीक नहीं प्रयोग की गयी थी। इसमें नये युग के समान में केवल एक रेडियो सेट था जिससे वे दुनिया से सम्पर्क कर सकते थे। इसके अतिरिक्त आधुनिक युग का कोई सामान नहीं था। उन्होंने यह यात्रा उसी तरह से की जैसे पुराने समय में शायद की गयी होगी। रास्ते के लिये उनके पास २५० लीटर पानी, बांस की ट्यूब में था। खाने के लिये लौकी, कद्दू, नारियल, शकरकन्द और अन्य फल थे। रास्ते में उन्होंने मछलियां भी पकड़ीं। उन्होंने प्रतिदिन ५०-६० मील की दूरी तय की। 

पॉलीनिसयन द्वीप में, सबसे पहले उन्हें पुलक Puka-Puka (पुका-पुका) नामक प्रवालद्वीप दिखायी पड़ा। ४ अगस्त को Angatan द्वीप के लोगों से संबंध स्थापित हुआ पर वे उस पर उतर नहीं पाये। Tumotus द्वीप समूह, पालीनोसिया का हिस्सा है। Raroia द्वीप, इसी समूह का द्वीप है। ७ अगस्त को Raroia के पास चट्टान से टकरा गये और वहीं उतर गये। 

क्या इस यात्रा ने यह सिद्घ कर दिया कि पालीनेसियन द्वीपों पर सभ्यता दक्षिण अमेरिका से भी आयी ? 
इस अभियान में यह तो सिद्घ हो गया कि दक्षिण अमेरिका से पॉलीनोसियन द्वीपों तक समुद्र यात्रा हो सकती थी पर इससे यह नहीं सिद्घ हो पाया कि पॉलीनोसिया में लोग दक्षिण अमेरिका से आये। पॉलीनोसिया पर रहने वालों के डी.एन.ए. टेस्ट से यही पता चलता है कि यहां पर लोग दक्षिणी पूर्वी एशिया से आये और वैज्ञानिक इसी को सही मानते हैं। 

इस पुस्तक का ५० भाषाओं में अनुवाद हुआ है और इस अभियान पर एक वृत्तचित्र बना है। जिसे १९५१ में आकदमी पुरुस्कार भी मिला है। नॉरवे में इसी पर कॉन-टिकी संग्रहालय भी बनाया गया है जिसमें अभियान से सम्बन्धी सारी जानकारी है। 

इस यात्रा ने लोगों के बीच मानव-शास्त्र के प्रति जागरूकता उठायी लोगों को इस तरह की और यात्रा करने के लिये प्रेरित किया। यह विवरण जोखिम, उत्साह और अपने आत्म विश्वास की अपनी मिसाल है। यह सब पुस्तक में बहुत अच्छी तरह से बताया गया है।

स्रोत
-----

* कॉन-टिकी